প্রেস বিজ্ঞপ্তি

২০ এপ্রিল, ২০২২, ঢাকা:   শিক্ষামন্ত্রী ডা. দীপু মনি বলেছেন কারিগরি শিক্ষা প্রতিষ্ঠানে তত্ত্বীয় শিক্ষার চেয়ে হাতে কলমে শেখানোর মাধ্যমে শিক্ষার্থীদের কর্মের উপযোগী করে তুলতে হবে । শিক্ষার্থীদের   কর্মক্ষেত্রে নিয়ে  শেখানোর  জন্য একাডেমিয়া ইন্ডাস্ট্রি সংযোগ বাড়ানোর উদ্যোগ নেয়া হবে। এজন্য কারিগরি শিক্ষার শিক্ষাক্রম  পরিমার্জন করা হবে।

 আজ রাজধানীর কারিগরি শিক্ষা অধিদপ্তরে কারিগরি ও মাদ্রাসা শিক্ষা বিভাগের সার্বিক অগ্রগতি বিষয়ক এক সভায় তিনি এসব কথা বলেন।

 মন্ত্রী আরো বলেন দেশে কারিগরি শিক্ষার ব্যাপক বিস্তারে ডিজিটাল কনটেন্ট তৈরি করে অনলাইন ভিত্তিক শিক্ষণ জোরদার করা হবে।

  অনুষ্ঠানে শিক্ষা উপমন্ত্রী মহিবুল হাসান চৌধুরী  দক্ষ পেশাদার  ব্যাক্তিদের কারিগরি প্রতিষ্ঠানে অতিথি প্রশিক্ষক হিসেবে কাজে লাগানোর পরামর্শ দেন।

 কারিগরি ও মাদ্রাসা শিক্ষা বিভাগের সচিব কামাল হোসেনের সভাপতিত্বে অনুষ্ঠানে অন্যান্যের মধ্যে বিভাগের বিভিন্ন পর্যায়ের কর্মকর্তাসহ অধীন দপ্তর সংস্থার প্রধানগণ এবং বিভিন্ন প্রকল্পসমূহের পরিচালকবৃন্দ উপস্থিত ছিলেন।

      স্বা/-

 মোহাম্মদ জাহিদ হোসেন খান,

তথ্য ও জনসংযোগ কর্মকর্তা,

কারিগরি ও মাদ্রাসা শিক্ষা বিভাগ,

শিক্ষা মন্ত্রণালয়,

মোবাইল -01918921714,

ইমেইল-zahidinfo30@gmail.com